3. การประกอบธุรกิจของแต่ละสายผลิตภัณฑ์

  ลักษณะผลิตภัณฑ์และบริการ

  1. กลุ่มสินค้าออดิโอและวีดีโอ ดำเนินการโดยบริษัท ดิจิตอล ออนป้า อินเตอร์เนชั่นแนล จำกัด
  (มหาชน)

  1.1 สินค้าออดิโอ ประกอบด้วยสินค้าดังต่อไปนี้

-   ตลับเทปคาสเซท หรือ C-o (เทปคาสเซทที่ไม่มีสายเทป)

-   เทปเปล่าภายใต้เครื่องหมายการค้า ONPA, MITAPE, FANCY, ADX, ADC, UDI, EQ,
      SLIM

-   เทปที่บันทึกเสียงแล้ว (เทปเพลง* และเทปที่รับจ้างบันทึกเสียง)

-   สายเทปคาสเซท

-   คอมแพ็กต์ดิสก์ (ซีดีเพลง และซีดีที่รับจ้างผลิตในรูปซีดีเพลงและวีดีโอซีดี)

  * หมายเหตุ เทปเพลงประกอบด้วย เทปเพลงที่ซื้อลิขสิทธิ์จากผู้สร้างสรรค์ หรือค่ายเพลงต่างๆ
  ในรูปปกเทป และเทปเพลงที่ Remix จากลิขสิทธิ์เพลงซึ่งเป็นกรรมสิทธิ์ของบริษัท
  โดยบริษัทจะว่าจ้างโรงพิมพ์พิมพ์ปกเทปเพื่อผลิตและจำหน่ายต่อไป

2.  สินค้าวีดีโอ ประกอบด้วยสินค้าดังนี้

-   ตลับวีดีโอเทป หรือ V-o (วีดีเทปที่ไม่มีสายเทป)

-   วีดีโอเทปเปล่าภายใต้เครื่องหมายการค้า ONPA

-   วีดีโอเทปที่บันทึกภาพแล้ว (วีดีโอคาราโอเกะ และวีดีโอที่รับจ้างบันทึกภาพ)

    2.  ผลิตภัณฑ์อื่นๆ ที่ใช้ในการบำรุงรักษาเครื่องเล่นออดิโอเทป, วีดีโอเทป
          และคอมแพ็กต์ดิสก์ รวมทั้งกล่องพลาสติกบรรจุสินค้าเทป, วีดีโอเทป
          และคอมแพ็กต์ดิสก์

  นอกจากนั้นแล้ว บริษัทยังรับจ้างผลิตสินค้าเทปเปล่าและวีดีโอเปล่าในลักษณะ OEM (Original
  Equipment Manufacturing) ให้กับห้างสรรพสินค้าขนาดใหญ่ 3 แห่ง ดังนี้

  ห้างสรรพสินค้า ประเภทสินค้า เครื่องหมายการค้า

  1. Big C เทปเปล่า Leader Price

  2. Lotus วีดีโอเปล่า Super Save

  3. Carrefour เทปเปล่าและวีดีโอเปล่า Carrefour

  2. กลุ่มสินค้าเกี่ยวกับภาพยนตร์ ดำเนินการโดยบริษัท ดิจิตอล ไร้ท์ พิคเจอร์ส จำกัด (มหาชน)

  2.1 การจำหน่ายสิทธิ์ให้เช่าภาพยนตร์วีดีโอเทป ประกอบด้วยสินค้าภาพยนตร์วีดีโอเทป
  และวีดีโอซีดี จำหน่ายต่อตัวแทนจำหน่าย, ร้านค้า Franchise
  และศูนย์ให้เช่าทั่วประเทศในรูปแบบการจำหน่ายสิทธิ์ให้เช่า

  2.2 การจำหน่ายภาพยนตร์วีดีโอเทปและวีดีโอซีดีในลักษณะขายขาด
  ประกอบด้วยสินค้าภาพยนตร์ประเภทต่างๆ จำหน่ายต่อร้านค้าและห้างสรรพสินค้าทั่วประเทศ

  2.3 การจำหน่ายลิขสิทธิ์ภาพยนตร์ ให้กับผู้จัดจำหน่ายหรือผู้ประกอบการโรงภาพยนตร์, ฟรีทีวี
  และ

  เคเบิ้ลทีวี

  การได้รับการส่งเสริมการลงทุน

บริษัทได้รับการส่งเสริมการลงทุนในการประกอบธุรกิจจากสำนักงานคณะกรรมการส่งเสริมการลงทุน
และมีบัตรส่งเสริมการลงทุนที่ยังมีผลใช้ในปัจจุบัน 2 ฉบับ คือ บัตรส่งเสริมเลขที่ 1560/2537
สำหรับกิจการการผลิตเทปบันทึกเสียง วีดีโอเทป คอมแพ็กต์ดิสก์ และกล่องบรรจุ
และบัตรส่งเสริมเลขที่ 7003/2539 สำหรับกิจการผลิตเทปบันทึกเสียง ตลับเทป
วีดีโอและกล่องบรรจุ ได้รับสิทธิประโยชน์ในการยกเว้นภาษีเงินได้ 8 ปี ตั้งแต่ 1 มิถุนายน 2539
– 1 มิถุนายน 2547

  งานที่ยังไม่ส่งมอบ

  บริษัทไม่มีงานที่ยังไม่ส่งมอบที่มีมูลค่ามากกว่าร้อยละ 10 ของรายได้รวม

  3.1 กลุ่มสินค้าออดิโอและวีดีโอ

  (1) การตลาดและภาวะการแข่งขัน

-   กลยุทธ์การแข่งขัน

  ลักษณะการแข่งขันในอุตสาหกรรมการผลิตสินค้าออดิโอและวีดีโอ เป็นการแข่งขันในด้านคุณ-ภาพ,
  การบริการ, ความรวดเร็วในการผลิต และความนิยมในเพลงและตัวศิลปิน (สำหรับเทปเพลง)
  เป็นหลัก ไม่มุ่งเน้นการแข่งขันด้านราคา
  เนื่องจากราคาของกลุ่มสินค้าเป็นราคาตลาดที่เป็นมาตรฐานในอุตสาหกรรมไม่แตกต่างกันมากนัก

  บริษัท ดิจิตอล ออนป้า อินเตอร์เนชั่นแนล จำกัด (มหาชน)
  เป็นผู้ผลิตและจัดจำหน่ายรายใหญ่มีฐานการผลิตที่ครบวงจร
  สามารถผลิตสินค้าหลากหลายได้ตามความต้องการของลูกค้า ไม่ว่าจะเป็นในรูปสินค้าสำเร็จรูป,
  สินค้ากึ่งสำเร็จรูป หรือการรับจ้างผลิต
  ประกอบกับความมีประสบการณ์ในการดำเนินธุรกิจยาวนานกว่า 10 ปี
  ทำให้มีฐานลูกค้าทั้งลูกค้าขายส่ง และลูกค้าขายปลีกทั่วประเทศ
  และมีผู้จัดจำหน่ายวัตถุดิบที่กว้างขวาง

-   กลุ่มลูกค้าเป้าหมาย คือ กลุ่มวัยรุ่นจนถึงคนทำงานไม่จำกัดเพศและวัย
      เนื่องจากสินค้าของบริษัทเป็นสินค้าที่ตอบสนองความบันเทิงเป็นหลัก

-   การจัดจำหน่ายและช่องทางการจำหน่าย

  บริษัทมีการจำหน่ายสินค้าทั้งในและต่างประเทศ โดยมีลักษณะการจำหน่ายดังนี้

1.  การขายในประเทศ มีการจำหน่ายผ่าน 3 ช่องทาง

-   ขายส่ง บริษัทมีร้านค้าขายส่งในเขตกรุงเทพฯ 20-30 ราย และในต่างจังหวัด 6 ราย
      บริษัทมีรถบริการส่งสินค้าให้ร้านขายส่งในกรุงเทพฯ โดยไม่คิดค่าขนส่ง
      ส่วนร้านค้าต่างจังหวัดต้องรับผิดชอบค่าใช้จ่ายในการส่งสินค้าเอง

-   ขายตรงต่อร้านค้าปลีกทั่วประเทศประมาณ 350 ราย โดยมีการตั้งทีมขายในเขตกรุงเทพฯ
      และต่างจังหวัด มีพนักงานขาย 6 คน และ 4 คน ตามลำดับ

-   อื่นๆ ได้แก่การขายต่อหน่ายงานราชการ, การขายปลีกให้ลูกค้า Walk-in
      และการรับจ้างผลิต

    ในปี 2544 บริษัทมีจำนวนร้านค้าขายส่งและขายปลีกลดลงจากปี 2543 จำนวนมาก
    เนื่องจากลูกค้าส่วนใหญ่ปิดกิจการลงผลต่อเนื่องจากความตกต่ำของภาวะเศรษฐกิจ

2.  การขายต่างประเทศ เป็นการจำหน่ายเทปเปล่า, วีดีเปล่า, เทปรับจ้างอัด และซีดีจ้างอัด
      ให้กับประเทศสหรัฐอเมริกา และฝรั่งเศส ลูกค้าส่งออกของบริษัทเป็นลูกค้าประจำ 2-3
      รายในแต่ละประเทศ ที่มีประวัติการติดต่อมานาน

  ในปี 2544 บริษัทมีสัดส่วนการขายในและต่างประเทศเท่ากับร้อยละ 90 ต่อ 10

  - สภาพการแข่งขันภายในอุตสาหกรรม

  1. อุตสาหกรรมเทปคาสเซท เทปคาสเซทส่วนใหญ่ (ร้อยละ 90)
  ถูกนำมาใช้ในธุรกิจบันเทิงและสันทนาการในรูปของเทปเพลง
  ที่เหลือถูกนำไปใช้ในเรื่องทางการศึกษาและการค้า
  อุตสาหกรรมเทปคาส-เซทสามารถแบ่งได้เป็น 2 ธุรกิจ คือ

1.  ธุรกิจเทปเปล่า สภาพการแข่งขันในอุตสาหกรรมเทปเปล่าไม่รุนแรงนัก
      เนื่องจากมูลค่าตลาดรวมไม่สูง
      และอัตรากำไรขั้นต้นของเทปเปล่ายังต่ำเมื่อเทียบกับเทปเพลง
      ประกอบกับมีผู้ประกอบการจำนวนไม่มาก
      และแนวโน้มอุตสาหกรรมเทปเปล่ามีการหดตัวลงอย่างต่อเนื่อง ผลจาก

-   ความเจริญในเทคโนโลยีสารสนเทศ Internet ได้เข้ามามีส่วนสำคัญในการดำเนินชีวิต
      สามารถตอบสนองผู้บริโภคในด้านการสื่อสาร, การค้า, การศึกษา
      และความบันเทิงได้ทั่วโลก

-   การถูกทดแทนของเทปเปล่าและวีดีโอเปล่าด้วย CDR (Compact Disc Recordable)
      จะมีแนวโน้มสูงขึ้นเรื่อยๆ

    1.  ธุรกิจเทปเพลง ผลจากภาวะเศรษฐกิจรวมที่ซบเซาอย่างรุนแรง
          ทำให้อำนาจซื้อของประชาชนลดลง อุตสาหกรรมเพลง (เทปและซีดีเพลง)
          ในประเทศไทยมีมูลค่าตลาดรวมหดตัวลงอย่างต่อเนื่อง โดยร้อยละ 80
          ของมูลค่าตลาดรวมเป็นธุรกิจเพลงไทย และที่เหลือร้อยละ 20 เป็นธุรกิจเพลงสากล
          ซึ่งมีผู้ประกอบการ 7 ราย คือ SONY, WARNER, EMI, BMG, UNIVERSAL, ROCK
          RECORDS และ POLYGRAM

  ภาพรวมของวงการเพลงไทยในปี 2544 ยังตกอยู่ในภาวะซบเซาอย่างหนัก
  เนื่องมาจากปัญหาสินค้าละเมิดลิขสิทธิ์ ทำให้ผู้สร้างสรรค์เพลงบางส่วนต้องปิดตัวลง
  หรือยุบรวมบริษัทเพื่อความอยู่รอด เช่น เบเกอรี่ตัดสินใจรวมกับบีเอ็มจี, บีอีซี-เทโร รวมกับโซนี่
  มิวสิค และ ร็อคเรคคอร์ดตัดสินใจยุบแผนกเพลงไทยเป็นต้น

  ปัจจุบันมีผู้ประกอบการรายใหญ่ผู้สร้างสรรค์เพลงไทย 3 ราย มีส่วนแบ่งตลาดรวมมากกว่าร้อยละ
  90 คือ บริษัทสร้างสรรค์ผลงานเพลงในเครือบริษัท แกรมมี่ เอ็นเตอร์เทนเม้นท์ จำกัด
  (มหาชน), บริษัท อาร์เอส โปรโมชั่น (1992) จำกัด และบริษัท บีอีซี-เทโร
  เอ็นเตอร์เทนเม้นท์ จำกัด
  ผู้ซึ่งมีศักยภาพในการสร้างสรรค์เพลงออกสู่ตลาดเป็นปริมาณมากได้อย่างต่อเนื่อง
  ทั้งนี้แกรมมี่และอาร์เอสต่างก็มีบริษัทในเครือเป็นผู้ผลิตและจัดจำหน่ายสินค้าในกลุ่มของตนเอง
  ส่วนบีอีซี-เทโรได้ว่าจ้างให้บริษัท ดิจิตอล ออนป้า อินเตอร์เนชั่นแนล จำกัด (มหาชน)
  เป็นผู้ผลิตและจัดจำหน่าย
  ในส่วนสภาพการแข่งขันในธุรกิจเพลงยังคงรุนแรงโดยเฉพาะอย่างยิ่งระหว่างค่ายเพลง 2
  ค่ายใหญ่ คือ แกรมมี่ และอาร์เอส

  ปัจจัยความสำเร็จหลักในธุรกิจเพลงอยู่ที่ความนิยมของผู้บริโภคเป็นหลัก
  ซึ่งทำให้ผู้ประกอบการมุ่งเน้นการลงทุนด้านโฆษณาประชาสัมพันธ์เพลงทางสื่อต่างๆ
  ไม่ว่าจะเป็นสื่อวิทยุ, โทรทัศน์และสิ่งพิมพ์ เพื่อให้เพลงและศิลปินเป็นที่รู้จัก
  และนิยมในกลุ่มลูกค้าเป้าหมายอย่างรวดเร็ว
  และเป็นการกระตุ้นยอดขายในช่วงเวลาส่งเสริมการขาย

  บริษัท ดิจิตอล ออนป้า อินเตอร์เนชั่นแนล จำกัด (มหาชน) ยังคงวางตัวเป็นผู้ผลิต
  และจัดจำหน่ายอิสระให้กับผู้สร้างสรรค์เพลงผู้มาขายปกเทปให้กับบริษัท
  ซึ่งปัจจุบันปิดกิจการไปเป็นจำนวนมาก
  ทำให้ส่วนแบ่งตลาดของบริษัทในธุรกิจเทปเพลงยังอยู่ในระดับต่ำ

  แนวโน้มการแข่งขันระหว่างผู้ประกอบการรายใหญ่ในอุตสาหกรรมเทปเพลงจะยังคงรุนแรงต่อไปการเข้ามาของผู้ประกอบการรายใหม่ทำได้ยากขึ้น
  เพราะธุรกิจสร้างสรรค์เพลงเป็นธุรกิจที่ต้องใช้เงินลงทุนสูงมาก
  และปัญหาสินค้าละเมิดลิขสิทธิ์ถือเป็นปัญหาใหญ่ที่ทำให้ผู้ประกอบการประสบปัญหาขาดทุน

  อุตสาหกรรมเทปคาสเซทโดยรวมจะหดตัวลงเรื่อยๆ
  ผกผันกับการเติบโตของอุตสาหกรรมคอมแพ็กดิสก์
  เห็นได้จากสัดส่วนปริมาณการขายสินค้าคอมแพ็กดิสก์ที่เพิ่มสูงขึ้นจากร้อยละ 10-15
  ของปริมาณการขายเทปคาสเซท ในปี 2542 เป็นร้อยละ 40-50 และร้อยละ 60 ในปี 2543
  และ 2544 ตามลำดับ เป็นไปตามความเจริญก้าวหน้าของเทคโนโลยี
  และการพัฒนาการของอุปกรณ์ Hardware

2.  2. อุตสาหกรรมวีดีโอเทป แบ่งออกเป็นธุรกิจวีดีโอเทปเปล่า และวีดีโอเทปบันทึกภาพแล้ว

3.  2.1 ธุรกิจวีดีโอเทปเปล่า สภาพการแข่งขันในธุรกิจวีดีโอเทปเปล่าไม่รุนแรงนัก
      ที่มาของผลิตภัณฑ์วีดีโอเทปในประเทศไทยมาจากการนำเข้าจากต่างประเทศประมาณร้อยละ
      5 ที่เหลือผลิตโดยผู้ประกอบการในประเทศ โดยดิจิตอล ออนป้า
      มีคู่แข่งผู้เป็นผู้ประกอบการรายใหญ่ 4 ราย คือ บริษัท ซีวีดี อินเตอร์เนชั่นแนล จำกัด
      (มหาชน), บริษัท โซนี่ แมกเนติก โปรดักส์ (ประเทศไทย) จำกัด, บริษัท เบอร์ลี่
      ยุคเกอร์ จำกัด (มหาชน) และบริษัท ซิว เนชั่นแนล จำกัด
      ซึ่งแต่ละรายมีขนาดที่ใกล้เคียงกัน

  แนวโน้มอุตสาหกรรมวีดีโอเทปเปล่าจะหดตัวลง
  ด้วยเหตุผลเดียวกับการหดตัวของอุตสาหกรรมเทปเปล่า

  2.2 วีดีโอเทปบันทึกภาพแล้ว
  วีดีโอเทปยังคงถูกใช้เป็นสื่อเพื่อความบันเทิงในธุรกิจภาพยนตร์วีดีโอเทปเป็นหลัก
  ทั้งในรูปแบบการจำหน่ายสิทธิ์ให้เช่า และขายขาดพร้อมม้วน
  แต่แนวโน้มความต้องการในตลาดจะลดลงเรื่อยๆจากการถูกทดแทนด้วยสินค้าวีดีโอซีดี และดีวีดี
  ซึ่งรายละเอียดจะกล่าวถึงในหัวข้อ “สภาพการแข่งขันของธุรกิจภาพยนตร์วีดีโอเทปและวีดีโอซีดี”
  ต่อไป

  3. อุตสาหกรรมคอมแพ็กต์ดิสก์
  อุตสาหกรรมคอมแพ็กต์ดิสก์ในประเทศไทยได้มีการขยายตัวอย่างรวดเร็ว และต่อเนื่องในระยะ
  4-6 ปี ที่ผ่านมา และมีแนวโน้มการเติบโตต่อไป เนื่องจาก

-   อุปกรณ์เครื่องเล่นคอมแพ็กต์ดิสก์ เริ่มเป็นที่นิยมแพร่หลาย
      และมีการพัฒนาให้สามารถเล่นได้ทั้งแผ่นซีดีเพลง และวีดีโอซีดี
      ในราคาที่ไม่แตกต่างจากเครื่องเล่นวีดีโอเทป

-   คุณภาพของเสียงของซีดีเพลงที่เหนือกว่าเทปคาสเซท
      ประกอบกับความทนทานและความสะดวกในการจัดเก็บของแผ่นคอมแพ็กต์ดิสก์ที่เหนือกว่าเทปคาสเซทและวีดีโอเทป

-   ราคาแผ่นคอมแพ็กต์ดิสก์มีการปรับลดลงต่ำจนมีความแตกต่างจากราคาเทปคาสเซทไม่มากนัก
      ในเดือนสิงหาคม 2544
      ผู้ประกอบการสร้างสรรค์เพลงได้ร่วมมือกันปรับลดราคาซีดีเพลงจากระดับราคา 250-350
      บาท เหลือเพียง 150-200 บาท
      วัตถุประสงค์เพื่อกระตุ้นให้ผู้บริโภคซื้อสินค้าลิขสิทธิ์แทนสินค้าละเมิดลิขสิทธิ์
      ยิ่งส่งผลให้ความต้องการในสินค้าคอมแพ็กต์ดิสก์ที่ถูก

  กฏหมายมีมากขึ้น

  ความก้าวหน้าของเทคโนโลยีและความต้องการในตลาดคอมแพ็กต์ดิสก์ที่เติบโตอย่างต่อเนื่อง
  ทำให้ผู้ประกอบการในอุตสาหกรรมคอมแพ็กต์ดิสก์มีจำนวนเพิ่มขึ้นเรื่อยๆ
  ส่งผลให้ภาวะการแข่งขันในอุตสาหกรรมค่อนข้างรุนแรง
  และมีการใช้กลยุทธ์ด้านราคาในการแข่งขัน โดยในปี 2544 นอกจากบริษัทแล้ว
  ยังมีผู้ประกอบการผลิตคอมแพ็กต์ดิสก์จำนวนมาก อาทิเช่น บริษัท เจเนอรัล เรคคอร์ด จำกัด,
  บริษัท ทูไดเมนชั่น แมนูแฟคเจอร์ริ่ง จำกัด, ห้างหุ้นส่วนจำกัด เลปโส้ อุตสาหกรรม จำกัด,
  บริษัท ดิสก์ ซัพพลาย จำกัด, บริษัท เอ็มพีโอ เอเชีย จำกัด, บริษัท คอมแพ็กต์ดิสก์ เวิลด์
  จำกัด, บริษัท พีเจ ดิสก์ จำกัด, บริษัท แรน อินดัสตรี จำกัด เป็นต้น โดย 5
  บริษัทแรกถือเป็นผู้ประกอบการรายใหญ่ที่มีส่วนแบ่งตลาดและศักยภาพในการแข่งขันใกล้เคียงกัน
  ส่วนดิจิตอล ออนป้ามีปริมาณการผลิตที่ลดลงมากเนื่องจากปัญหาการชำรุดของเครื่องจักร
  นอกจากนั้นแล้วยังมีผู้ประกอบการรายย่อยซึ่งส่วนหนึ่งเป็นการผลิตสินค้าละเมิดลิขสิทธิ์

(2) การจัดหาผลิตภัณฑ์หรือบริการ

  - การผลิต บริษัทมีโรงงานผลิต 2 โรงงาน คือ

1.  โรงงาน OPI มีที่ตั้งที่สำนักงานใหญ่ เขตยานนาวา กรุงเทพฯ
      เป็นสถานที่ผลิตสินค้าทุกประเภท และเป็นศูนย์กลางการกระจายสินค้า

2.  โรงงาน OPR มีที่ตั้งที่อำเภอปลวกแดง จังหวัดระยอง เป็นสถานที่ผลิตชิ้นส่วนคาสเซทเทป
      และวีดีโอเทป รวมทั้งผลิตตลับวีดีโอเทป (V-0), ตลับคาสเซทเทป (C-0),
      วีดีโอเทปเปล่า และกล่องบรรจุวีดีโอเทป, เทปคาสเซท และคอมแพ็กต์ดิสก์

  กำลังการผลิตเต็มที่สามารถผลิตเทปคาสเซทเปล่า, วีดีโอเปล่า และคอมแพ็กต์ดิสก์ ได้ 28
  ล้านตลับ, 14 ล้านม้วน และ 12 ล้านแผ่น ตามลำดับ ปัจจุบันมีการผลิตจริงเพียงร้อยละ 25-50
  ของกำลังการผลิตเต็มที่ นโยบายการผลิตของบริษัท
  ขึ้นกับการวางแผนการผลิตของฝ่ายจัดการการผลิต

  - การจัดหาวัตถุดิบที่สำคัญ ในปี 2543 และ 2544
  บริษัทมีสัดส่วนการซื้อวัตถุดิบจากผู้จัดจำหน่ายในประเทศและต่างประเทศ เท่ากับร้อยละ 75:25
  และ 51:49 ตามลำดับ
  สัดส่วนการซื้อจากต่างประเทศในปีนี้สูงขึ้นเนื่องจากบริษัทมีการนำเข้าสายเทปคาสเซททั้งจำนวน
  ในขณะที่ปี 2543 มีการซื้อจากผู้จัดจำหน่ายในประเทศบางส่วน
  และนอกจากนั้นยังมีการนำเข้าตลับวีดีโอ (V-0) และตลับเทปคาสเซท (C-0)
  เพื่อนำมาผลิตต่อด้วย

  วัตถุดิบที่สำคัญของบริษัท คือ เม็ดพลาสติก, สายเทปคาสเซทและสายเทปวีดีโอเทป
  และลิขสิทธิ์เพลงและปกเทป

  - เม็ดพลาสติก มีแหล่งที่มาจากผู้จัดจำหน่ายในประเทศ บริษัทไม่มีปัญหาในการจัดหาเม็ดพลาสติก
  แต่อย่างใด เนื่องจากเป็นสินค้าที่หาซื้อได้ทั่วไป และบริษัทมิได้พึ่งพิงผู้จัดจำหน่ายรายใดเป็นสำคัญ

  เม็ดพลาสติกเป็นวัตถุดิบสำคัญในการผลิตสินค้าของบริษัท
  การเปลี่ยนแปลงในเทคโนโลยีไม่มีผลกระทบต่อการใช้เม็ดพลาสติกแต่อย่างใด
  เพราะเป็นการพัฒนาในตัวเครื่องจักร หรือเทคโนโลยีในการผลิตมากกว่าประเภทของวัตถุดิบ
  เห็นได้จากการพัฒนาจากเทปคาสเซทและวีดีโอเทปมาเป็นซีดีเพลง, วีดีโอซีดี และดีวีดี
  เม็ดพลาสติกก็ยังคงเป็นวัตถุดิบหลักใช้ในการผลิตเช่นเดิม

  - สายเทปคาสเซทและสายเทปวีดีโอเทป
  เป็นการนำเข้าจากต่างประเทศทั้งหมดจากประเทศเกาหลี และฮ่องกง

-   ลิขสิทธิ์เพลงและปกเทป ในปี 2544
      บริษัทซื้อปกเทปจากผู้สร้างเพลงในประเทศที่ว่าจ้างผลิตและจัดจำหน่าย 15 ราย
      โดยมีบริษัทสร้างสรรค์ที่เริ่มมาทำธุรกิจกับบริษัทในปี 2544 คือ บริษัท บีอีซี-เทโร
      เอ็นเตอร์เทนเม้นท์ จำกัด, บริษัท อีเอ็มไอ (ประเทศไทย) จำกัด และบริษัท
      ร็อคเร็คคอร์ด จำกัด

  บริษัทไม่มีการซื้อวัตถุดิบจากผู้จัดจำหน่ายรายได้รายหนึ่งเกินกว่าร้อยละ 30
  ของรายได้รวมในระยะ 3 ปี ที่ผ่านมา

  - ผลกระทบต่อสิ่งแวดล้อม

-   โรงงาน OPI ถูกควบคุมผลกระทบต่อสิ่งแวดล้อมโดยฝ่ายงานอนามัย สำนักงานเขตยานนาวา
      บริษัทได้จัดการจัดเก็บแยกประเภทสิ่งปฏิกูล และขยะอุตสาหกรรมอย่างเป็นสัดส่วน
      โดยให้มีระยะห่างจากโรงงานอย่างน้อย 50 เมตร
      นอกจากนี้บริษัทยังได้ติดตั้งเครื่องบำบัดน้ำเสีย
      เพื่อปรับสภาพน้ำทิ้งที่มีส่วนของน้ำยาเคมีปะปนก่อนปล่อยลงสู่แหล่งสาธารณะ
      โดยเครื่องจะทำการแยกส่วนที่เป็นกากเคมีและน้ำออกจากกัน
      ในส่วนของกากเครื่องจะทำการอบแห้งให้หมดสภาพเคมี
      ส่วนของน้ำเครื่องจะปรับสภาพให้เป็นกลาง จากนั้นจึงปล่อยสู่แหล่งน้ำสาธารณะ
      จึงไม่ก่อให้เกิดผลกระทบใดๆ ต่อสิ่งแวดล้อม

-   โรงงาน OPR กำจัดขยะและสิ่งปฏิกูลจากโรงงานด้วยวิธีเผาในเตาเผาของโรงงาน
      และวิธีขายให้กับพ่อค้าทั่วไป
      ซึ่งบริษัทได้ยื่นแบบขออนุญาตนำสิ่งปฎิกูลหรือวัสดุไม่ใช้แล้วออกนอกโรงงานต่อกรมโรงงานอุตสาหกรรมเป็นประจำทุกปี
      และเนื่องจากบริษัทไม่มีน้ำเสียจากการผลิต จึงไม่มีระบบบำบัดน้ำเสียแต่อย่างใด

  การควบคุมผลกระทบของสิ่งแวดล้อมของโรงงานอยู่ภายใต้การควบคุมของกรมโรงงาน
  กระทรวงกระทรวงอุตสาหกรรม ผลปฏิบัติในการบำบัดน้ำเสียของโรงงาน OPI
  และการกำจัดขยะของโรงงาน OPR อยู่ในเกณฑ์ตามที่กำหนดตามกฎหมาย และในระยะ 3
  ปีที่ผ่านมาบริษัทไม่มีค่าใช้จ่ายในการลงทุนเพื่อควบคุมสิ่งแวดล้อม

(3) การจัดหาผลิตภัณฑ์หรือบริการ

  - การผลิต บริษัทมีโรงงานผลิต 2 โรงงาน คือ

1.  โรงงาน OPI มีที่ตั้งที่สำนักงานใหญ่ เขตยานนาวา กรุงเทพฯ
      เป็นสถานที่ผลิตสินค้าทุกประเภท และเป็นศูนย์กลางการกระจายสินค้า

2.  โรงงาน OPR มีที่ตั้งที่อำเภอปลวกแดง จังหวัดระยอง เป็นสถานที่ผลิตชิ้นส่วนคาสเซทเทป
      และวีดีโอเทป รวมทั้งผลิตตลับวีดีโอเทป (V-0), ตลับคาสเซทเทป (C-0),
      วีดีโอเทปเปล่า และกล่องบรรจุวีดีโอเทป, เทปคาสเซท และคอมแพ็กต์ดิสก์

  กำลังการผลิตเต็มที่สามารถผลิตเทปคาสเซทเปล่า, วีดีโอเปล่า และคอมแพ็กต์ดิสก์ ได้ 28
  ล้านตลับ, 14 ล้านม้วน และ 12 ล้านแผ่น ตามลำดับ ปัจจุบันมีการผลิตจริงเพียงร้อยละ 25-50
  ของกำลังการผลิตเต็มที่ นโยบายการผลิตของบริษัท
  ขึ้นกับการวางแผนการผลิตของฝ่ายจัดการการผลิต

  - การจัดหาวัตถุดิบที่สำคัญ ในปี 2543 และ 2544
  บริษัทมีสัดส่วนการซื้อวัตถุดิบจากผู้จัดจำหน่ายในประเทศและต่างประเทศ เท่ากับร้อยละ 75:25
  และ 51:49 ตามลำดับ
  สัดส่วนการซื้อจากต่างประเทศในปีนี้สูงขึ้นเนื่องจากบริษัทมีการนำเข้าสายเทปคาสเซททั้งจำนวน
  ในขณะที่ปี 2543 มีการซื้อจากผู้จัดจำหน่ายในประเทศบางส่วน
  และนอกจากนั้นยังมีการนำเข้าตลับวีดีโอ (V-0) และตลับเทปคาสเซท (C-0)
  เพื่อนำมาผลิตต่อด้วย

  วัตถุดิบที่สำคัญของบริษัท คือ เม็ดพลาสติก, สายเทปคาสเซทและสายเทปวีดีโอเทป
  และลิขสิทธิ์เพลงและปกเทป

-   เม็ดพลาสติก มีแหล่งที่มาจากผู้จัดจำหน่ายในประเทศ บริษัทไม่มีปัญหาในการจัดหาเม็ดพลาสติก
      แต่อย่างใด เนื่องจากเป็นสินค้าที่หาซื้อได้ทั่วไป
      และบริษัทมิได้พึ่งพิงผู้จัดจำหน่ายรายใดเป็นสำคัญ

  เม็ดพลาสติกเป็นวัตถุดิบสำคัญในการผลิตสินค้าของบริษัท
  การเปลี่ยนแปลงในเทคโนโลยีไม่มีผลกระทบต่อการใช้เม็ดพลาสติกแต่อย่างใด
  เพราะเป็นการพัฒนาในตัวเครื่องจักร หรือเทคโนโลยีในการผลิตมากกว่าประเภทของวัตถุดิบ
  เห็นได้จากการพัฒนาจากเทปคาสเซทและวีดีโอเทปมาเป็นซีดีเพลง, วีดีโอซีดี และดีวีดี
  เม็ดพลาสติกก็ยังคงเป็นวัตถุดิบหลักใช้ในการผลิตเช่นเดิม

  - สายเทปคาสเซทและสายเทปวีดีโอเทป
  เป็นการนำเข้าจากต่างประเทศทั้งหมดจากประเทศเกาหลี และฮ่องกง

-   ลิขสิทธิ์เพลงและปกเทป ในปี 2544
      บริษัทซื้อปกเทปจากผู้สร้างเพลงในประเทศที่ว่าจ้างผลิตและจัดจำหน่าย 15 ราย
      โดยมีบริษัทสร้างสรรค์ที่เริ่มมาทำธุรกิจกับบริษัทในปี 2544 คือ บริษัท บีอีซี-เทโร
      เอ็นเตอร์เทนเม้นท์ จำกัด, บริษัท อีเอ็มไอ (ประเทศไทย) จำกัด และบริษัท
      ร็อคเร็คคอร์ด จำกัด

  บริษัทไม่มีการซื้อวัตถุดิบจากผู้จัดจำหน่ายรายได้รายหนึ่งเกินกว่าร้อยละ 30
  ของรายได้รวมในระยะ 3 ปี ที่ผ่านมา

  3.2 กลุ่มสินค้าเกี่ยวกับภาพยนตร์

  (1) การตลาดและภาวะการแข่งขัน

-   กลยุทธ์การแข่งขันและสภาพการแข่งขัน

    ธุรกิจภาพยนตร์วีดีโอเทปและวีดีโอซีดี

  ปี 2544 ธุรกิจภาพยนตร์วีดีโอเทปและวีดีโอซีดีมีผู้ประกอบการรายใหญ่เพียง 3 ราย คือ บริษัท
  ซีวีดี อินเตอร์เนชั่นแนล จำกัด (มหาชน), บริษัท ดิจิตอล ไร้ท์ พิคเจอร์ส จำกัด (มหาชน)
  และบริษัท ยูไนเต็ด โฮม เอ็นเตอร์เทนเม้นท์ จำกัด (ลำดับตามศักยภาพในการแข่งขัน)
  และยังมีผู้ประกอบการขนาดย่อม คือบริษัท ไร้ท์ บียอน จำกัด, บริษัท เวิลด์ พิคเจอร์ส จำกัด,
  บริษัท เอสที วีดีโอ จำกัด, บริษัท มูวี่ดิสก์ จำกัด, บริษัท มูวี่โฮมวีดีโอ จำกัด เป็นต้น
  สภาพการแข่งขันภายในธุรกิจค่อนข้างสูง เพราะเป็นธุรกิจที่มีมูลค่าตลาดรวมสูง
  และยังมีโอกาสเติบโตได้อีก นอกจากการแข่งขันระหว่างผู้ประกอบการรายใหญ่แล้ว
  ยังต้องแข่งขันกับสินค้าละเมิดลิขสิทธิ์ซึ่งยังคงเป็นปัญหาที่ภาครัฐยังไม่สามารถปราบปรามได้อย่างเด็ดขาด
  ส่งผลกระทบทางลบต่อผู้ประกอบการผู้ถือลิขสิทธิ์เป็นอย่างมาก
  ลักษณะการแข่งขันมุ่งที่การผลิตภาพยนตร์วีดีโอเทปและวีดีโอซีดีที่เป็นที่นิยม มีความหลากหลาย
  สามารถตอบสนองความต้องการของผู้บริโภคได้มากที่สุด ซึ่งที่มาของภาพยนตร์ต่างๆก็คือ
  ลิขสิทธิ์ภาพยนตร์ ดังนั้น
  ผู้ประกอบการต่างมุ่งที่จะครอบครองลิขสิทธิ์จากผู้จัดจำหน่ายทั้งในและต่างประเทศ
  โดยเฉพาะภาพยนตร์จากต่างประเทศในฮอลลีวู้ด ซึ่งมีมาตรฐานและได้รับความนิยมทั่วโลก

  ลักษณะความนิยมในผลิตภัณฑ์จะเปลี่ยนแปลงไปตามความก้าวหน้าทางเทคโนโลยี กล่าวคือ
  วีดีโอซีดีจะเริ่มเข้ามาทดแทนวีดีโอเทปในสัดส่วนที่สูงขึ้นเรื่อยๆ ทั้งในตลาดขายขาดและตลาดเช่า
  เนื่องจากต้นทุนในการผลิตที่ต่ำกว่าวีดีโอเทป และความสะดวกในการพกพา และจัดเก็บ
  อีกทั้งเครื่องเล่นวีดีโอซีดีมีความแพร่หลายในประเทศไทยมากขึ้นเรื่อยๆ ในขณะที่ในปี 2544
  ผู้ประกอบการเครื่องใช้ไฟฟ้าต่างๆ ได้หยุดผลิตและนำเข้าเครื่องเล่นวีดีโอเทปแล้ว
  และหันมามุ่งเน้นการจำหน่ายเครื่องเล่นวีดีโอซีดี และดีวีดีมากขึ้น
  โดยตลาดขายขาดและตลาดเช่ามีสัดส่วนสินค้าวีดีโอซีดีต่อสินค้าวีดีเทปเท่ากับ ร้อยละ 90:10
  และ ร้อยละ 60:40 ตามลำดับ (จากการประมาณการของผู้บริหารบริษัท)

  ธุรกิจการนำภาพยนตร์ออกฉายในโรงภาพยนตร์

  บริษัท ดิจิตอล ไร้ท์ พิคเจอร์ส จำกัด (มหาชน) มีการนำภาพยนตร์ต่างประเทศเกรดบีขึ้นไป
  ที่คาดว่าจะได้รับความนิยมออกฉายในโรงภาพยนตร์ สำหรับโรงภาพยนตร์ในเขตกรุงเทพฯ
  บริษัทจะได้รับค่าตอบแทนเป็นส่วนแบ่งจากรายได้ค่าตั๋วภาพยนตร์ร้อยละ 40-50
  ส่วนการออกฉายในเขตต่างจังหวัด
  บริษัทจะจำหน่ายฟิล์มภาพยนตร์ให้กับผู้ประกอบการโรงภาพยนตร์ต่างจังหวัดในราคาที่ตกลงระหว่างกัน

  คู่แข่งขันในอุตสาหกรรมนี้คือ
  ผู้ประกอบการผู้เป็นเจ้าของลิขสิทธ์ภาพยนตร์ที่ได้สิทธิ์นำออกฉายในโรงภาพยนตร์ได้ อาทิเช่น
  บริษัทสตูดิโอต่างๆในเครือเมเจอร์กรุ๊ปผู้ประกอบการสร้างสรรค์ภาพยนตร์ในต่างประเทศ ได้แก่
  Twentieth Century Fox Home Entertainment, Universal Pictures
  International, Columbia Tristar Home Video
  ซึ่งภาพยนตร์ของค่ายเมเจอร์มักจะเป็นภาพยนตร์ที่ได้รับความสนใจจากผู้ชมชาวไทย
  เนื่องจากคุณภาพดี เงินลงทุนสูง ดาราเป็นที่รู้จัก, บริษัท มงคลฟิล์ม จำกัด, บริษัท ซอฟแวร์
  ซัพพลาย อินเตอร์เนชั่นแนล จำกัด , บริษัท นนทนันท์ เอ็นเตอร์เทนเม้นท์ จำกัด, บริษัท ซีวีดี
  อินเตอร์เนชั่นแนล จำกัด และบริษัท ทีไอจีเอ จำกัด เป็นต้น

  ปัจจัยความสำเร็จของการนำภาพยนตร์ออกฉายมีหลายปัจจัย เช่น ความนิยมของผู้ชม,
  ช่วงเวลาและจำนวนโรงภาพยนตร์ที่นำออกฉาย
  ซึ่งผู้ประกอบการต่างต้องประชาสัมพันธ์ภาพยนตร์ทางสื่อต่างๆ ทั้งสิ่งพิมพ์, วิทยุ,โทรทัศน์
  และการออกฉายหนังตัวอย่างในโรงภาพยนตร์ก่อนการเข้าฉายจริงเพื่อสร้างกระแสความนิยม
  ปัญหาที่พบคือ ผู้เป็นเจ้าของลิขสิทธิ์ภาพยนตร์ส่วนใหญ่ไม่ได้เป็นเจ้าของโรงภาพยนตร์
  ดังนั้นอาจเกิดปัญหาไม่สามารถนำภาพยนตร์ออกฉายในโรงภาพยนตร์ได้ตามแผนงาน
  ซึ่งได้กล่าวแล้วในหัวข้อ

  ”ปัจจัยความเสี่ยง”

  - สินค้าทดแทน ปัจจุบันดีวีดี (Digital Video Disc) เป็นผลิตภัณฑ์คุณภาพดีที่สุด
  เหนือกว่าวีดีโอซีดี ในปี 2544 อัตราการขยายตัวของดีวีดีในประเทศไทยเริ่มเพิ่มสูงขึ้น
  เนื่องจากราคาเครื่องเล่นดีวีดีลดลง อยู่ในระดับประมาณ 6,000-9,000 บาท
  และราคาของตัวแผ่นก็ลดลงมาก อยู่ที่ระดับ 800-1,200 บาท
  มูลค่าการตลาดของแผ่นดีวีดีในประเทศไทยอยู่ที่ระดับ 70-80 ล้านบาทต่อเดือน
  โดยเป็นดีวีดีที่ถูกกฏหมายประมาณ 20-30 ล้านบาท ที่เหลือเป็นดีวีดีละเมิดลิขสิทธิ์
  ปัจจุบันมีผู้ประกอบการผลิตแผ่นดีวีดีในประเทศไทยเพียง 4 ราย คือ บริษัท ดีวีดี (ไทยแลนด์)
  จำกัด, บริษัท เอ็ม พี โอ เอเชีย จำกัด, บริษัท ดิสก์ ซัพพลายส์ อินเตอร์เนชั่นแนล จำกัด
  และบริษัท ไดเทค จำกัด แต่อย่างไรก็ตาม เมื่อเปรียบเทียบกับวีดีโอซีดีแล้ว
  ดีวีดียังมีส่วนแบ่งตลาดที่ประมาณร้อยละ 10 ของวีดีโอซีดีเท่านั้น

  แนวโน้มการเติบโตของดีวีดีในประเทศไทยคาดว่าจะยังคงเป็นไประดับที่ไม่สูงนัก
  เพราะความต้องการในวีดีโอซีดียังมีอยู่สูงมาก
  ประกอบกับกลุ่มผู้บริโภคดีวีดียังจำกัดเฉพาะกลุ่มผู้มีรายได้สูง และยังมีผู้ประกอบการน้อยราย

  - กลุ่มลูกค้าเป้าหมาย คือ ผู้ประกอบการศูนย์ให้เช่าวีดีโอเทปทั่วประเทศ, ห้างสรรพสินค้า
  และร้านค้าออดิโอและวีดีโอ
  เพื่อการกระจายสินค้าต่อให้กับลูกค้าทั่วไปทุกระดับตั้งแต่กลุ่มเด็กถึงกลุ่มคนทำงาน

  - การจำหน่ายและช่องทางการจำหน่าย

  บริษัท ดิจิตอล ไร้ท์ พิคเจอร์ส จำกัด (มหาชน) มีช่องทางการจำหน่าย 3 ช่องทาง คือ

1.  การขายสิทธิ์ให้เช่าภาพยนตร์วีดีโอเทปและวีดีโอซีดี ให้กับ

-   ตัวแทนลิขสิทธิ์ ในปี 2544 บริษัทมีลูกค้าตัวแทนลิขสิทธิ์ทั่วประเทศ 14 ราย
      เพื่อจำหน่ายสิทธิ์ให้เช่าต่อศูนย์ให้เช่าวีดีโอเทป อื่นๆ ในเขตที่ตนรับผิดชอบ

    - ร้านค้า Franchise 5 ราย คือ Video Easy, Raku Raku Entertainment,
    Mangpong, Blockbuster และ Tsutaya

-   ศูนย์ให้เช่าวีดีโอเทป
      เป็นขายสิทธิ์ให้เช่าตรงต่อศูนย์ให้เช่าวีดีโอเทปที่ไม่ได้อยู่ในความรับผิดชอบของตัวแทนลิขสิทธิ์
      320 ศูนย์ทั่วประเทศ

2.  การจำหน่ายภาพยนตร์ในลักษณะขายขาด ในรูปวีดีโอเทปและวีดีโอซีดีให้แก่ห้างสรรพสินค้า,
      ร้านค้าขายส่งและขายปลีกทั่วประเทศ 260 ราย

3.  การจำหน่ายลิขสิทธิ์ภาพยนตร์ชั้นนำจากต่างประเทศ ให้กับผู้ประกอบการโรงภาพยนตร์
      เพื่อนำภาพยนตร์ออกฉายตามโรงภาพยนตร์ทั่วประเทศ
      วัตถุประสงค์เพื่อเพิ่มรายได้ให้กับบริษัท
      และเป็นการประชาสัมพันธ์ภาพยนตร์ที่จะนำมาผลิตเป็นภาพยนตร์วีดีโอเทปให้เป็นที่รู้จักนอกจากนั้นแล้วบริษัทยังมีการจำหน่ายลิขสิทธิ์ภาพยนตร์ให้กับฟรีทีวี
      และเคเบิ้ลทีวี อีกด้วย

  (2) การจัดหาผลิตภัณฑ์และบริการ

-   การผลิต บริษัท ดิจิตอล ไร้ท์ พิคเจอร์ส จำกัด (มหาชน)
      มีโรงงานผลิตซึ่งเช่าพื้นที่โรงงานจากบริษัทแม่ (บริษัท ดิจิตอล ออนป้า อินเตอร์เนชั่นแนล
      จำกัด (มหาชน)) โดยบริษัทมีนโยบายซื้อวีดีโอเทปเปล่าจากดิจิตอล
      ออนป้าเพื่อบันทึกภาพเองสำหรับสินค้าภาพยนตร์วีดีโอเทป ส่วนวีดีโอซีดีจะว่าจ้างดิจิตอล
      ออนป้าผลิตทั้งกระบวนการ

-   การจัดหาวัตถุดิบที่สำคัญ บริษัท ดิจิตอล ไร้ท์ พิคเจอร์ส จำกัด (มหาชน)
      ซื้อลิขสิทธิ์ภาพยนตร์จากผู้สร้างภาพยนตร์และผู้ครอบครองลิขสิทธิ์ภาพยนตร์
      ทั้งในและต่างประเทศ ในปี 2544 มีการซื้อลิขสิทธิ์จากผู้จัดจำหน่ายในและต่างประเทศ
      (ได้แก่ประเทศสหรัฐอเมริกา, ฮ่องกง, อิตาลี, ฝรั่งเศส เป็นต้น) สัดส่วนร้อยละ 6 ต่อ
      94 โดยบริษัทจะมีการตกลงทำสัญญาซื้อขายลิขสิทธิ์ อายุตั้งแต่ 1 - 7 ปี เงื่อนไขที่สำคัญคือ
      กำหนดการจ่ายเงินและการส่งมอบ

  สภาพการแข่งขัน และปัญหาในการจัดซื้อลิขสิทธิ์ภาพยนตร์

-   การจัดซื้อลิขสิทธิ์ในประเทศ

  เป็นการซื้อลิขสิทธิ์ภาพยนตร์ไทยเพื่อนำมาผลิตเป็นภาพยนตร์วีดีโอเทปหรือวีดีโอซีดีเพื่อเช่าและขายขาด
  โดยบริษัทจะติดต่อซื้อลิขสิทธิ์จากผู้ผลิตภาพยนตร์ภายในประเทศ
  สำหรับภาพยนตร์ไทยที่ฉายในโรงภาพยนตร์ เช่น บริษัท ไฟว์สตาร์ จำกัด, บริษัท ไท
  เอ็นเตอร์เทนเม้นท์ จำกัด เป็นต้น
  ซึ่งการได้มาซึ่งภาพยนตร์ดังกล่าวมักเป็นการแข่งขันด้านราคาเป็นหลัก
  แต่อย่างไรก็ตามจำนวนภาพยนตร์ที่ซื้อจากผู้ผลิตภาพยนตร์ไทยมีจำนวนจำกัด เนื่องจาก
  ผู้ผลิตภาพยนตร์ไทยมีจำนวนไม่มากนัก
  ทำให้บริษัทมีการว่าจ้างผู้สร้างสรรค์ภาพยนตร์ไทยอิสระเพื่อผลิตภาพยนตร์วีดีโอเทปป้อนให้กับลูกค้าศูนย์เช่าวีดีโอ

    - การจัดซื้อลิขสิทธิ์ในต่างประเทศ

  บริษัทจะส่งทีมงานที่มีประสบการณ์
  เข้าไปจัดหาลิขสิทธิ์ภาพยนตร์จากต่างประเทศผ่านเทศกาลภาพยนตร์ต่างๆซึ่งจะเป็นงานที่ผู้สร้างสรรค์,
  ผู้ครอบครองและผู้จัดจำหน่ายลิขสิทธิ์ทั่วโลกมารวมตัวเพื่อจำหน่ายลิขสิทธิ์ภาพยนตร์ทั้งส่วนภาพยนตร์ที่ถ่ายทำเสร็จเรียบร้อยแล้ว
  และที่ยังเป็นโครงการจะถ่ายทำต่อไป ให้กับผู้สนใจทั่วไป โดยเทศกาลภาพยนตร์มีทั้งหมด 5
  เทศกาล คือ

1.  AFM (American Films Market) ประเทศสหรัฐอเมริกา ประมาณเดือนกุมภาพันธ์

2.  Cannes Films Festival ประเทศฝรั่งเศส ประมาณเดือนพฤษภาคม

3.  Filmmakt ประเทศฮ่องกง ประมาณเดือนมิถุนายน

4.  London Premium Screening ประเทศอังกฤษ ประมาณเดือนตุลาคม

5.  Mifed Festival ประเทศอิตาลี ประมาณเดือนตุลาคม

  โดยผู้สร้างสรรค์,
  ผู้ครอบครองและผู้จัดจำหน่ายลิขสิทธิ์จะมีราคาเบื้องต้นสำหรับภาพยนตร์แต่ละเรื่อง หรือแต่ละชุด
  สำหรับแต่ละประเทศในแต่ละทวีป
  แต่การตกลงทำสัญญาซื้อขายจะขึ้นกับการต่อรองราคาและเงื่อนไขต่างๆ
  ปัญหาที่เกิดขึ้นคือการแข่งขันด้านราคาเนื่องจากความต้องการได้มาซึ่งลิขสิทธิ์ของผู้ประกอบการในประเทศไทย
  (ทั้งด้านโรงภาพยนตร์, ผู้ประกอบการวีดีโอเทป และวีดีโอซีดีเพื่อเช่าและขายขาด)
  จำนวนมากกว่า 1 ราย ทำให้มีการเสนอราคาที่สูงเพื่อการแข่งขันกัน

  ผลกระทบต่อสิ่งแวดล้อม

  - ไม่มี -